ກຸ່ມ Al-Shabab ຂອງ ໂຊມາເລຍ ແຕ່ງຕັ້ງ ຜູ້ນຳຄົນໃໝ່ (ວີດີໂອ)
ກຸ່ມ​ຫົວ​ຮຸນ​ແຮງ Al-Shabab ຂອງ​ໂຊ​ມາ​ເລຍ ໃຫ້ການ​ຢືນຢັນ ກ່ຽວກັບ​ການ​ເສຍຊີວິດ​ ​ຜູ້ນຳ​ຂອງ​ຕົນ ແລະເວລານີ້ ແຕ່ງຕັ້ງຜູ້ນຳຄົນໃໝ່ແລ້ວ.
ກຸ່ມຫົວຮຸນແຮງ Al-Shabab ຂອງໂຊມາເລຍໄດ້ຢືນຢັນກ່ຽວກັບ ການເສຍຊີວິດຂອງຜູ້ນຳຂອງຕົນໃນການໂຈມຕີທາງອາກາດຂອງ ສະຫະລັດ ແລະໄດ້ສະເໜີແຕ່ງຕັ້ງ ຜູ້ເຂົ້າຮັບຕຳແໜ່ງແທນແລ້ວ ພວກຫົວຮຸນແຮງທີ່ເປັນເຄືອຂ່າຍຂອງອາລກາອິດາ ໄດ້ປະກາດ ການເລືອກເອົານາຍ Abu Ubeid Ahmed Omar ຂຶ້ນແທນ ນາຍAhmed Abdi Godane ທີ່ໄດ້ເສຍຊີວິດໄປນັ້ນ ບັນດາເຈົ້າໜ້າທີ່ສະຫະລັດໄດ້ຢືນຢັນກ່ຽວກັບການເສຍຊີວິດ ຂອງນາຍ Godane ໃນວັນສຸກຜ່ານມານີ້ໂດຍກ່າວວ່າ ຜູ້ກ່ຽວ ໄດ້ຖືກສັງຫານໃນການປະຕິບັດງານທາງທະຫານຂອງສະຫະ ລັດໃນຕົ້ນສັບປະດາແລ້ວນີ້ ນາຍົກລັດຖະມົນຕີໂຊມາເລຍ ທ່ານ Abdiweli Sheikh Ahmed ກ່າວຕໍ່ວີໂອເອ ພະ ແນກໂຊມາລີວ່າ ປະເທດຂອງທ່ານໄດ້ຊ່ອຍທຳນຽບຫ້າແຈ ຊອກຫາໂຕນາຍ Godane ແລະເຫັນດີໃນການສັງຫານຜູ້ກ່ຽວ ນັບແຕ່ນັ້ນມາ ບັນດາເຈົ້າໜ້າທີ່ໂຊມາເລຍໄດ້ສັ່ງການໃຫ້ປະເທດຢູ່ໃນຂັ້ນຕຽມພ້ອມຢ່າງ ສູງ ຊຶ່ງລັດຖະມົນຕີຮັກສາຄວາມປອດໄພຂອງໂຊມາເລຍ ທ່ານ Khalif Ahmed Ereg ກ່າວໃນວັນເສົາວານນີ້ວ່າ ພວກຫົວຮຸນແຮງອາດຈະກຳລັງວາງແຜນເພື່ອທຳການໂຈມຕີ ໂຕ້ຕອບຕໍ່ສະຖານທີ່ແຫ່ງຕ່າງໆ ຂອງລັດຖະບານກໍເປັນໄດ້